ᱟᱨᱠᱢᱮᱰᱤᱥ
ᱟᱨᱠᱢᱮᱰᱤᱥ (Archimedes) (᱒᱘᱗-᱒᱑᱒ BC) ᱜᱨᱤᱥ ᱨᱮᱱᱟᱜ ᱥᱤᱨᱟᱠᱭᱩᱥ ᱨᱮ ᱟᱹᱠᱤᱱᱟᱜ ᱡᱟᱱᱟᱢ ᱦᱩᱭ ᱞᱮᱱᱟ ᱾ ᱩᱱᱠᱤᱱ ᱫᱚ ᱢᱤᱫ ᱮᱞᱠᱷᱟ ᱯᱩᱨᱩᱫᱷᱩᱞ, ᱥᱟᱬᱮᱥᱤᱭᱟᱹ, ᱤᱧᱡᱤᱱᱤᱭᱟᱹᱨ ᱟᱨ ᱮᱝᱜᱮᱞ ᱥᱟᱬᱮᱥᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱥᱮᱫᱟᱭ ᱨᱤᱱ ᱥᱟᱬᱮᱥᱤᱭᱟᱹ ᱠᱚ ᱛᱟᱞᱟ ᱠᱷᱚᱱ ᱱᱩᱭ ᱦᱚᱸ ᱢᱤᱫ ᱵᱷᱩᱨᱠᱟᱹᱜ ᱤᱯᱤᱞ ᱮ ᱛᱟᱦᱮᱸ ᱠᱟᱱᱟ ᱾ ᱥᱮᱫᱟᱭ ᱚᱠᱛᱚ ᱨᱮ ᱞᱮᱯᱮᱨ ᱥᱟᱬᱮᱥ (hydrostatic) ᱨᱮᱱᱟᱜ ᱮᱛᱚᱦᱚᱵ ᱞᱮᱫ ᱟᱭ ᱚᱱᱟ ᱥᱟᱶᱛᱮ ᱮᱞᱠᱷᱟ ᱨᱮ ᱦᱚᱸ ᱠᱟᱞᱠᱩᱞᱚᱥ ᱟᱨ ᱟᱱᱟᱞᱤᱥᱤᱥ ᱞᱮᱠᱟᱱ ᱮᱞᱠᱷᱟ ᱥᱩᱛᱩᱨ ᱡᱟᱦᱟᱸ ᱥᱩᱛᱩᱨ ᱛᱮ ᱟᱭᱢᱟ ᱟᱠᱟᱨ ᱜᱚᱲᱦᱚᱱ ᱚᱛᱚᱱ ᱠᱚ ᱢᱟᱯ ᱜᱟᱱᱚᱜ ᱠᱟᱱᱟ ᱚᱱᱟᱭ ᱵᱮᱱᱟᱣ ᱞᱮᱜᱼᱟ ᱾ ᱟᱨ ᱦᱚᱸ ᱞᱟᱸᱜᱟᱵ ᱦᱚᱨᱟ ᱵᱮᱵᱷᱟᱨ ᱠᱟᱛᱮ ᱯᱟᱨᱟᱵᱚᱞᱟ ᱨᱮᱱᱟᱜ ᱚᱛᱚᱱ ᱚᱰᱚᱠ, ᱚᱦᱤᱥᱟᱹᱵ ᱮᱞ ᱨᱮᱱᱟᱜ ᱥᱮᱞᱮᱫ ᱥᱟᱶᱛᱮ π ᱨᱮᱱᱟᱜ ᱫᱟᱲᱮ ᱦᱚᱸᱭ ᱚᱰᱚᱠ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱡᱩᱜᱽ ᱯᱩᱨᱩᱫᱩᱞ ᱮᱞᱠᱷᱟ ᱯᱟᱹᱨᱩᱠᱷᱤᱭᱟᱹ ᱢᱮᱱᱛᱮ ᱦᱚᱸᱭ ᱵᱟᱰᱟᱭᱚᱜ ᱠᱟᱱᱟ ᱾ ᱥᱤᱨᱚᱥ ᱫᱚᱠᱷᱚᱞ ᱚᱠᱛᱚ ᱨᱮ ᱩᱱᱤ ᱜᱚᱡ ᱨᱮᱱᱟᱜ ᱟᱫᱮᱥ ᱵᱟᱝ ᱛᱟᱦᱮᱸ ᱠᱟᱱ ᱨᱮᱦᱚᱸ, ᱢᱤᱫ ᱨᱚᱢᱟᱱ ᱯᱷᱟᱹᱫᱟᱜ ᱛᱤᱻ ᱛᱮ ᱟᱡᱟᱜ ᱜᱚᱡ ᱦᱩᱭ ᱞᱮᱱ ᱛᱟᱭᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱮᱴᱟᱜ ᱥᱟᱬᱮᱥ ᱮᱞᱠᱷᱟ ᱥᱤᱨᱤᱡᱽ ᱠᱚ ᱞᱮᱠᱟ ᱟᱡᱟᱜ ᱚᱱᱚᱞ ᱠᱚ ᱫᱚ ᱧᱩᱢ ᱵᱟᱭ ᱟᱢᱮᱴ ᱞᱮᱜᱼᱟ ᱾ ᱟᱞᱮᱠᱡᱟᱱᱰᱨᱤᱭᱟ ᱨᱤᱱ ᱮᱞᱠᱷᱟ ᱯᱟᱹᱨᱩᱠᱷᱤᱭᱟ ᱟᱡᱟᱜ ᱠᱟᱹᱢᱤ ᱠᱷᱚᱸᱫᱽᱨᱚᱝ ᱠᱚ ᱪᱟᱪᱟᱨᱪᱟ ᱞᱮᱜᱼᱟ, ᱩᱱᱤᱭᱟᱹᱜ ᱚᱱᱚᱞ ᱥᱟᱹᱠᱷᱭᱟᱹᱛ ᱞᱮᱠᱟ ᱛᱮ ᱠᱚ ᱥᱟᱯᱲᱟᱣ ᱞᱮᱜᱼᱟ ᱮᱛᱚᱦᱚᱵ ᱨᱟᱫᱟ ᱕᱓᱐ ᱠᱷᱨᱤᱥᱴᱟᱵᱫᱽ ᱨᱮ ᱾ ᱢᱤᱞᱤᱴᱚᱥ ᱤᱥᱤᱰᱚᱨ ᱯᱩᱭᱞᱩ ᱫᱷᱟᱣ ᱞᱮᱠᱟ ᱛᱮ ᱜᱟᱞᱚᱪ ᱥᱚᱫᱚᱨ ᱞᱮᱜᱼᱟ ᱤᱣᱴᱚᱥᱤᱭᱚᱥ ᱖᱐᱐ ᱠᱷᱨᱤᱥᱴᱟᱵᱫᱽ ᱨᱮ, ᱱᱚᱶᱟ ᱠᱚ ᱤᱫᱤ ᱠᱟᱛᱮ ᱯᱟᱲᱦᱟᱣᱤᱭᱟᱹ ᱠᱚ ᱴᱷᱮᱱ ᱮ ᱥᱚᱫᱚᱨ ᱞᱮᱱ ᱛᱟᱦᱮᱸᱫ ᱾
ᱟᱨᱠᱢᱮᱰᱤᱥ ᱨᱤᱱ ᱟᱯᱟᱛ ᱧᱩᱛᱩᱢ ᱫᱚ ᱯᱷᱤᱰᱤᱭᱟᱥ (Phidias), ᱩᱱᱤ ᱦᱚᱸ ᱢᱤᱫ ᱮᱝᱜᱮᱞ ᱥᱟᱬᱮᱥᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱠᱷᱚᱸᱫᱽᱨᱚᱸᱫᱽ ᱫᱚ ᱵᱟᱭ ᱧᱟᱢ ᱟᱠᱟᱱᱟ ᱾ ᱯᱞᱚᱴᱟᱨᱪ (Plutarch) ᱟᱡᱟᱜ ᱯᱟᱨᱟᱞᱟᱞ ᱞᱟᱭᱤᱵᱽᱥ ᱨᱮ ᱚᱞ ᱞᱮᱫᱟᱭ ᱵᱟᱝᱢᱟ ᱩᱱᱤ ᱫᱚ ᱥᱤᱨᱟᱠᱚᱥ ᱨᱤᱱᱤᱡ ᱨᱟᱡᱟ ᱫᱚᱥᱟᱨ ᱟᱨᱠᱢᱮᱰᱤᱥ ᱤᱡ ᱯᱮᱲᱟᱭ ᱛᱟᱦᱮᱸ ᱠᱟᱱᱟ ᱾
ᱟᱨᱠᱢᱮᱰᱤᱥ ᱨᱤᱱ ᱮᱨᱟ-ᱩᱨᱩ ᱜᱤᱫᱟᱹᱨ ᱯᱤᱫᱟᱹᱨ ᱠᱚ ᱛᱟᱦᱮᱸ ᱠᱟᱱᱟ ᱥᱮ ᱵᱟᱝ ᱵᱟᱰᱟᱭ ᱵᱟᱹᱱᱩᱜᱼᱟ ᱾ ᱡᱩᱣᱟᱹᱱ ᱚᱠᱛᱚ ᱨᱮ ᱵᱟᱝ ᱫᱚ ᱢᱤᱥᱚᱨ (Egypt) ᱨᱮᱱᱟᱜ ᱟᱞᱮᱠᱡᱟᱱᱰᱨᱤᱭᱟ ᱨᱮ ᱯᱟᱲᱦᱟᱣ ᱞᱮᱱ ᱛᱟᱦᱮᱸᱫ ᱾ ᱚᱸᱰᱮ ᱥᱮᱱᱳᱱ ᱨᱤᱱᱤᱡ ᱥᱟᱢᱚᱥ (Samos) ᱟᱨ ᱥᱟᱭᱨᱮᱱ (Cyren) ᱨᱤᱱᱤᱡ ᱤᱨᱟᱴᱚᱥᱛᱷᱮᱱᱮᱥ ᱨᱤᱱ ᱥᱩᱨ-ᱥᱩᱯᱩᱨ ᱮ ᱛᱟᱦᱮᱸ ᱠᱟᱱᱟ ᱾
ᱫᱚᱥᱟᱨ ᱯᱩᱱᱤᱠ ᱛᱩᱯᱩᱫ ᱨᱮ ᱡᱚᱠᱷᱚᱱ ᱨᱚᱢᱟᱱ ᱡᱮᱱᱮᱨᱟᱞ ᱢᱟᱨᱠᱚᱥ ᱠᱞᱚᱣᱰᱤᱭᱚᱥ ᱢᱟᱨᱥᱮᱞᱚᱥ (Marcus Claudius Marcellus) ᱜᱚᱵᱚᱞ ᱨᱮ ᱒᱐᱐ ᱥᱮᱨᱢᱟ ᱛᱟᱦᱮᱸ ᱞᱮᱱ ᱛᱟᱭᱚᱢ ᱠᱚ ᱟᱠᱚᱴ ᱨᱩᱣᱟᱹᱲ ᱠᱮᱜᱼᱟ ᱾ ᱩᱱᱡᱷᱚᱜ ᱒᱐᱑᱒ BC ᱨᱮ ᱟᱨᱠᱢᱮᱰᱤᱥ ᱫᱚᱭ ᱵᱚᱸᱜᱟ ᱫᱤᱥᱚᱢ ᱞᱮᱱ ᱛᱟᱦᱮᱸᱫ ᱾ ᱯᱞᱚᱴᱟᱨᱪ (Plutarch) ᱟᱜ ᱚᱱᱚᱞ ᱞᱮᱠᱟᱛᱮ ᱟᱨᱠᱢᱮᱰᱤᱥ ᱡᱚᱠᱷᱚᱱ ᱟᱡᱟᱜ ᱡᱟᱢᱤᱛᱤ ᱱᱚᱠᱥᱟ ᱩᱭᱦᱟᱹᱨ ᱨᱮᱭ ᱟᱝᱜᱮᱱ ᱞᱮᱱ ᱛᱟᱦᱮᱸᱫ ᱩᱱ ᱚᱠᱛᱚ ᱨᱮ ᱥᱤᱨᱟᱠᱚᱥ ᱫᱚ ᱠᱚ ᱫᱚᱠᱷᱚᱞ ᱞᱮᱫ ᱛᱟᱦᱮᱸᱫ ᱾ ᱩᱱ ᱡᱚᱠᱷᱟᱜ ᱢᱤᱫ ᱨᱚᱢᱟᱱ ᱯᱷᱟᱹᱫᱽ ᱡᱮᱱᱮᱨᱟᱞ ᱢᱟᱨᱤᱥᱤᱞᱚᱥ ᱥᱟᱶ ᱧᱟᱯᱟᱢ ᱠᱚ ᱢᱮᱛᱟᱫᱼᱮ ᱛᱟᱦᱮᱸᱫ, ᱛᱚᱵᱮ ᱟᱨᱠᱢᱮᱰᱤᱥ ᱟᱡᱟᱜ ᱠᱷᱚᱸᱫᱽᱨᱚᱸᱫᱽ ᱨᱮ ᱟᱝᱜᱮᱱ ᱛᱟᱦᱮᱸ ᱞᱮᱱ ᱠᱷᱟᱹᱛᱤᱨ ᱵᱟᱭ ᱧᱟᱯᱟᱢ ᱫᱟᱲᱮᱭᱟᱜᱼᱟ ᱢᱮᱱᱛᱮ ᱢᱮᱛᱟᱫ ᱠᱚ ᱛᱟᱦᱮᱸᱫ ᱾ ᱩᱱ ᱚᱠᱛᱚ ᱨᱮ ᱩᱱᱤ ᱯᱷᱟᱹᱫ ᱫᱚ ᱟᱹᱰᱤ ᱜᱮ ᱨᱟᱹᱜᱤ ᱞᱮᱱ ᱛᱟᱦᱮᱸᱫ ᱟᱫᱚ ᱟᱡᱟᱜ ᱫᱷᱟᱨ ᱠᱷᱟᱸᱰᱟ ᱛᱮ ᱜᱮ ᱢᱟᱜ ᱜᱚᱡ ᱠᱟᱫᱮᱭᱟ ᱾
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Photograph of the Sakkas experiment in 1973
- Testing the Archimedes steam cannon
- Stamps of Archimedes
- Archimedes Palimpsest reveals insights centuries ahead of its time
sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn